gu gu gu en en en gu en en gu en gu el gu gu gu gu gu gu gu gu gu gu gu gu gu gu gu gu en en en gu gu gu gu gu gu gu en gu gu gu gu gu gu gu gu gu en gu gu gu gu gu gu gu gu gu en gu gu gu gu gu gu gu gu gu gu gu en es en gu en gu gu gu gu gu gu gu en gu gu gu gu gu gu en gu gu en gu gu gu gu gu gu en gu gu gu en gu gu gu en gu gu en gu en gu gu gu en gu gu gu en gu gu en gu en gu en gu en en en gu gu gu en gu en gu gu gu en gu en gu gu gu gu en gu en gu gu en ja en en en en gu gu en gu gu gu gu en gu gu gu gu en gu gu en gu en en en en en en en en en gu en gu gu gu en gu gu gu gu en en gu en gu gu gu en en en
જળાશયમાં | શબ્દો છે શ્વાસ મારા
એક નવી રચના, મહિનાના દર પહેલા અને ત્રીજા શનિવારે…
શબ્દની એક કાંકરી ઊડી, આપણા મૌનના જળાશયમાં,
લીલના યુગયુગોના અંધારાં, થઈ ગયાં ઝળહળાં જળાશયમાં.
છાતીના ઓરડામાં ડૂમાઓ કાયમી ઘર જમાવી બેઠા છે,
બારી સહુ મુશ્કેટાટ બંધ સદા, ખુલે બસ, બારણાં જળાશયમાં.
રેતનો એક એક-કણ તળનો ,બસ ! પ્રતીક્ષા અને ઝુરાપો છે,
વાદળો દૂર દૂર ક્યાંય નથી, પાણી પણ છે જ ક્યાં જળાશયમાં ?
પાણી દેખાડું મારું એ પહેલાં પાણી પાણી જ થઈ જવાયું છે,
આપ સામે ફરક રહે જ છે ક્યાં, મારા આશય તથા જળાશયમાં ?
ભેંસની પીઠની સવારીઓ, વડની ડાળીની ચિચિયારીઓ;
કાળના થર ચડી ગયા એ પછી ના જડ્યા ગામના જળાશયમાં ?
પાણી પાણી જ હોય છે એ છતાં, પાણી પાણીમાં છે ફરક કેવો ?
માપસરનું મળત તો વૃક્ષ બનત, કાષ્ઠ કોહી ઊઠ્યાં જળાશયમાં.
પ્રશ્ન હજ્જારો ઊભ્ભા મોલ સમા ઊગી આવ્યા’તા મારી આંખોમાં,
આપે પાંપણ જરાક ઊઠાવી, ડૂબ્યા સૌ સામટા જળાશયમાં.
Rajendra M. Trivedi,M.D. on March 20, 2010 at 12:01 pm said:
સુન્દર કવિતા………આ પઁક્તી ઓ દિલને ગમી…..
“શબ્દની એક કાંકરી ઊડી, આપણા મૌનના જળાશયમાં,
લીલના યુગયુગોના અંધારાં, થઈ ગયાં ઝળહળાં જળાશયમાં.
પ્રશ્ન હજ્જારો ઊભ્ભા મોલ સમા ઊગી આવ્યા’તા મારી આંખોમાં,
આપે પાંપણ જરાક ઊઠાવી, ડૂબ્યા સૌ સામટા જળાશયમાં.”
રાજેશ જોશી "આરઝુ" on March 20, 2010 at 12:02 pm said:
આપની આટલી સરસ ગઝલ વાંચીને એક ‘તઝમીન’ લખવાનુ મન થઇ આવ્યુ…
પાંપણના પોયણાંમાં અસ્રુબુંદ અચાનક આવી બેઠા છે,
બે હોઠની પાંખડીએ મણમણના તાળા લગાવી બેઠા છે,
હવે તો શ્વાસની ગતિ પણ સાવ અટકાવી બેઠા છે,
છાતીના ઓરડામાં ડૂમાઓ કાયમી ઘર જમાવી બેઠા છે,
બારી સહુ મુશ્કેટાટ બંધ સદા, ખુલે બસ, બારણાં જળાશયમાં.
હિમાંશુ કીકાણી on March 20, 2010 at 12:46 pm said:
ગઝલ વિશે કંઇ પણ કહેવાનું મારું ગજું નથી, આપની તસવીરો હંમેશા આ સાઇટ પર ખેંચી લાવે છે!
હેમંત પુણેકર on March 20, 2010 at 3:43 pm said:
આ બે શેર ખાસ થયા છે:
રેતનો એક એક-કણ તળનો ,બસ ! પ્રતીક્ષા અને ઝુરાપો છે,
વાદળો દૂર દૂર ક્યાંય નથી, પાણી પણ છે જ ક્યાં જળાશયમાં ?
પ્રશ્ન હજ્જારો ઊભ્ભા મોલ સમા ઊગી આવ્યા’તા મારી આંખોમાં,
આપે પાંપણ જરાક ઊઠાવી, ડૂબ્યા સૌ સામટા જળાશયમાં. …… વાહ!
છાતીના ઓરડામાં.. અને પાણી દેખાડું મારું .. વાળા શેર સમજવામાં થોડાક અઘરા પડે છે.
કાંકરીના ઊડવા કરતાં કાંકરીનું પડવું અને ઘર જમાવી બેઠા કરતાં ઘર બનાવી બેઠા કે ડેરો જમાવી બેઠા એવા શબ્દપ્રયોગ પ્રચલિત વાક્ પ્રચારોની વધુ નજીક આવશે એવું મને લાગે છે.
pragnaju on March 20, 2010 at 4:16 pm said:
રેતનો એક એક-કણ તળનો ,બસ ! પ્રતીક્ષા અને ઝુરાપો છે,
વાદળો દૂર દૂર ક્યાંય નથી, પાણી પણ છે જ ક્યાં જળાશયમાં ?
પાણી દેખાડું મારું એ પહેલાં પાણી પાણી જ થઈ જવાયું છે,
આપ સામે ફરક રહે જ છે ક્યાં, મારા આશય તથા જળાશયમાં ?
ભેંસની પીઠની સવારીઓ, વડની ડાળીની ચિચિયારીઓ;
કાળના થર ચડી ગયા એ પછી ના જડ્યા ગામના જળાશયમાં ?
આવી પહોંચ્યું છે જળાશય આંખનું ; હું જાઉં છું;
ને તમારે પણ અહીંથી પાછા વળવું જોઈએ.
Harikrishna on March 20, 2010 at 4:39 pm said:
Khub saras. Tamari aa chata kevi mazani che.
indravadan g vyas on March 20, 2010 at 8:25 pm said:
આસ્વાધ રચના.મને ખુબ ગમી.
Dr. Dinesh O. Shah on March 20, 2010 at 8:48 pm said:
નીચેની પંક્તિ ખુબજ ગમી. બહુજ મહાન સત્ય કહી દિધું. You are a very good observer!
“પાણી પાણી જ હોય છે એ છતાં, પાણી પાણીમાં છે ફરક કેવો ?
માપસરનું મળત તો વૃક્ષ બનત, કાષ્ઠ કોહી ઊઠ્યાં જળાશયમાં”
બે લાઈનોમાં તમે કેમેસ્ટ્રી, એગ્રીકલ્ચર,ફીલોસોફી અને પોએટ્રી બધુ જ સમાવી દીધું છે! આવું જ
creative લખતા રહો તેવી શુભેછાઓ.
દિનેશ ઓ. શાહ, ડી ડી યુનિવરસીટિ, નડિયાદ, ગુજરાત, ભારત
urvashi parekh on March 21, 2010 at 1:21 am said:
ઘણી બધી વાતો કહી દીધી તમે વાત વાત માં,
માપ સર નુ મળત તો વ્રુક્ષ બનત,
કાષ્ઠ કોહી ઉઠ્યા છે જળાશય માં,
બધી વાતો માં આજ વાત લાગુ પડતી હોય છે..
સુનીલ શાહ on March 21, 2010 at 5:37 pm said:
પ્રથમ અને અંતિમ શેર વિશેષ સ્પર્શી ગયાં.
Pancham Shukla on March 21, 2010 at 6:11 pm said:
– ગાલગા ગાલગા લગાગાગા-નાં બે આવર્તનવાળો અ(અલ્પ)-પ્રચલિત છંદ.
– અનોખો અને અઘરો રદીફ – (જળાશયમાં), તો સાથે કાફિયાની મોકળાશથી અભિવ્યક્તિનો આગવો અવકાશ.
– અનુભવી કલમની તાકાત અને તકનીકથી થયેલી શબ્દ ગૂંથણી દ્વારા રદીફને નીભાવવાનો કલાત્મક ઉદ્યમ.
– અગાઉનું મુકતકાવ્ય ‘સાહસ’ જેટલું કુદરતી હતું એટલી જ આ ગઝલ તકનીકી રીતે મુજબૂત છે.
– બન્ને પ્રકારની કાવ્યશૈલીઓ પર પ્રભુત્વ એ ઊંચા ગજાના કવિની લાક્ષણિકતાઓ છે.
preetam lakhlani on March 21, 2010 at 11:13 pm said:
તમારી ગઝલ પણ ગમે છે, ગીત્ પણ ગમે છે……..કારણ નહી આપુ કારણ મને ગ મે છે….કદાચ આ કારણે પણ ગઝલ ગમી હોય્ ?.
આપે પાંપણ જરાક ઊઠાવી, ડૂબ્યા સૌ સામટા જળાશયમાં.
બહુજ સારી, સરસ્, ગમતાનો ગુલાલ્………
Lata Hirani on March 22, 2010 at 10:54 am said:
છાતીના ઓરડામાં ડૂમાઓ કાયમી ઘર જમાવી બેઠા છે,
બારી સહુ મુશ્કેટાટ બંધ સદા, ખુલે બસ, બારણાં જળાશયમાં.
આંખોના જળાશય કદી ન સુકાય્….
રઈશ્ મનીઆર on March 22, 2010 at 9:35 pm said:
મજાની ગઝલ. સુંદર કસબ.
kanchankumari parmar on March 24, 2010 at 12:50 pm said:
કાંકરિચાળો એક પણ વમળ સર્જે અનેક જિવન જળાશયમા ,કસ્તિ સોંપુ કોને ?હોડી પુરેપુરિ જવા તત્પર જળાશય મા…..
Jignesh Adhyaru on March 24, 2010 at 2:17 pm said:
પાણી પાણી જ હોય છે એ છતાં, પાણી પાણીમાં છે ફરક કેવો ?
માપસરનું મળત તો વૃક્ષ બનત, કાષ્ઠ કોહી ઊઠ્યાં જળાશયમાં.
Jayesh on March 26, 2010 at 4:45 am said:
છાતીના ઓરડામાં ડૂમાઓ કાયમી ઘર જમાવી બેઠા છે,
બારી સહુ મુશ્કેટાટ બંધ સદા, ખુલે બસ, બારણાં જળાશયમાં.
અમારી આંખોના જળાશયના દરવાજા ઘણીવાર તમારી કવિતા ખોલી નાખે છે.
P Shah on March 26, 2010 at 11:13 am said:
વાહ ! સુંદર રચના !
શબ્દોની કસબભરી સુંદર ગુંથણી !
Niraj on March 26, 2010 at 12:16 pm said:
વાહ.. અનુભવની માવજત પામેલી ગઝલ.. આ ગઝલ રણકાર માટે તમારા સ્વરમાં પઠન કરી આપશો મિત્ર??
Hemantgiri S. Goswami on March 26, 2010 at 12:43 pm said:
sujata on March 26, 2010 at 1:05 pm said:
આભ ની ઊંચા ઇ અને સ મું દ ર ની ગ હે રા ઈ મા પી શ કે એ ટ લું ગ જુ ફ ક ત આ પ નુ જ છે…….
Nirlep Bhatt on March 26, 2010 at 1:20 pm said:
this is gem of the poem!……awesome and meaningful, indeed.
BHARGAVI on March 26, 2010 at 1:35 pm said:
વિવેકભાઇ, મને એકને જ ગળામા ડૂમાઓ ભર્યા હોવાનો વહેમ આ વાચીને દૂર થયો, અને એની સાથે જ આ લખનાર તથા વાચનાર તમામ સાથે જાણે એ વેદનાની માળામા મણકાની જેમ હુ પણ પરોવાઇ.
પાણી દેખાડું મારું એ પહેલાં પાણી પાણી જ થઈ જવાયું છે,
આપ સામે ફરક રહે જ છે ક્યાં, મારા આશય તથા જળાશયમાં ? <= very romantic.
Daxesh Contractor on March 26, 2010 at 2:02 pm said:
છાતીના ઓરડામાં ડૂમાઓ કાયમી ઘર જમાવી બેઠા છે… રેતનો એક એક-કણ તળનો, બસ ! પ્રતીક્ષા અને ઝુરાપો છે…. અને છેલ્લો શેર… વાહ ક્યા બાત હૈ. ખુબ જ સુંદર…
Smita Parekh on March 26, 2010 at 5:56 pm said:
વાહ્!!!! ખુબ સુન્દર ગઝલ.
અંતિમ શેરમાં ડૂબી જવાનું ગમ્યું.
kishore modi on March 26, 2010 at 6:11 pm said:
dhrutimodi on March 26, 2010 at 6:25 pm said:
પ્ર્શ્નો હજ્જારો ઊભ્ભા મોલ સમા ઊગી આવ્યા’તા મારી આંખોમાં,
આપે પાંપણ જરાક ઊઠાવી,ડૂબ્યા સૉ સામટાં જળાશયમાં.
indravadan g vyas on March 26, 2010 at 9:47 pm said:
કવિતા વાંચવાની મઝા એક વાત છે અને નીવડેલી કલમોના પ્રતિભાવો પણ મઝા આપનારા બની રહેછે.દા.ત. પંચમ શુક્લ નો અભ્યાસુ પ્રતિભાવ, કવિના ભાવ જગતની,કવિતાના વ્યાકરણની અને કવિતાની ખુબીઓની વાતો હમેશા મારા જેવા કાવ્ય રસિકો માટે રાહબર બને છે, કાવ્ય વધુ આસસ્વાદ્ય બને છે.
sudhir patel on March 27, 2010 at 9:02 am said:
સુંદર ગઝલ! ખાસ કરીને તો ‘જળાશયમાં’ જેવો તાજગી સભર રદીફ બખૂબી નિભાવાયો છે.
મીના છેડા on March 27, 2010 at 9:05 am said:
Akbar Lokhandwala on March 27, 2010 at 10:43 am said:
Too good and look within………………
world within or i am world!!!!
bankim on March 27, 2010 at 12:06 pm said:
આપનું આ જળાશય ઊંડે ક્યાંક સ્પર્શી ગયું.
naresh dodia on March 28, 2010 at 11:33 am said:
હજારો પ્રર્શ્નો ઉભા થયા અને જળાસયો સુકાય ગયા,
વિરહના નીરંતર તાપ થકી
આંખલડી છલકાય ઉઠી છ્પ્પનિયા જેવા કારમા ઘાતથી.
જળાસયો ફરીથી છલકાય ઉઠયા અમારા અશ્રુના સૈલાબ થકી.
chandrika on March 28, 2010 at 6:24 pm said:
તમે ખુબ જ સુન્દર ગઝલ લખી છે.શબ્દો તો એના એ જ હોય છે પણ તમારા જેવા ના હાથે(કલમે) જયારે ચડે ત્યારે એની બને છે કવિતા.
વાંચવાની અને ફરી ફરી વાંચી તેને મણવાની એનાથી પણ વધુ મઝા આવી.
vihang vyas on March 30, 2010 at 2:35 pm said:
બહોત ખુબ, પ્રથમ ત્રણ અને અંતિમ શેર તો બહુ ગમ્યા.
niraj mehta on April 1, 2010 at 1:48 pm said:
Aman Chetan framewla on April 2, 2010 at 12:50 pm said:
Today I show almost all Pictures on your site.
Dady says you are avery good poet, I dont know more about poetry but I must say you are a great Photographer.
I have one suggetion, can you add photo section in your index, so that we who love your photography can directly see all your pictures.
"માનવ" on April 2, 2010 at 10:10 pm said:
વિવેક on April 3, 2010 at 10:07 am said:
તારા પ્રસ્તાવ બદલ આભાર… ફોટોગ્રાફીનો અલગ વિભાગ બનાવી શકાય પણ મારા ખ્યાલથી એ ખૂબ સમય માંગી લે એવું કામ છે… છતાં વિચાર કરીશ…
Rina on January 24, 2013 at 11:54 am said:
છાતીના ઓરડામાં ડૂમાઓ કાયમી ઘર જમાવી બેઠા છે,
બારી સહુ મુશ્કેટાટ બંધ સદા, ખુલે બસ, બારણાં જળાશયમાં
પાણી પાણી જ હોય છે એ છતાં, પાણી પાણીમાં છે ફરક કેવો ?
માપસરનું મળત તો વૃક્ષ બનત, કાષ્ઠ કોહી ઊઠ્યાં જળાશયમાં.
tejas shah on January 24, 2013 at 12:48 pm said:
urvashi parekh. on January 24, 2013 at 4:41 pm said:
પાણી પાણી જ હોય છે એ છતા,માપસર નુ મળત તો વ્રુક્શ બનત,કાષ્ટ કોહી ઉઠ્યા જળશય માં,
અને છાતી ન ઓરડા માં ડુમાઓ નુ રહેવુ,સરસ.
Proudly powered by WordPress